1973



Események

Január 
 január 1.
 Megalakul a Hortobágyi Nemzeti Park.
 Magyarországon bevezetik a postai irányítószámok használatát.
 Dánia, Írország és az Egyesült Királyság belép az Európai Gazdasági Közösségbe, létrejön a "kilencek Európája".
 január 5. 
 Magyarország 5 millió forint gyorssegélyt nyújt a Vietnámi Demokratikus Köztársaságnak.
 Az amerikai Aerosmith rockegyüttes kiadja debütáló albumát.
 január 7. – A balassagyarmati túszdráma: két felfegyverzett testvér a Geisler Eta Leánykollégiumban túszul ejt 20 fiatalkorú lányt és öt napig fogságban tartja őket. Ez volt az első ilyen incidens Magyarországon.
 január 8. – Átlagosan 28%-kal emelkednek a tej- és tejtermékárak Magyarországon.
 január 11. – Bemutatják a Petőfi Sándor születésének 150. évfordulójára készült Petőfi ’73 c. filmet.
 január 14. – A világon először Elvis Presley koncertjét közvetítik műholdon keresztül. Az Aloha From Hawaii című, Hawaii-ról sugárzott koncertet közel 2 milliárd ember látja. 
 január 15. – Az Egyesült Államok beszünteti a katonai akciókat Észak-Vietnám ellen.
 január 24. – Magyarországot felkérik, hogy vegyen részt az ENSZ Dél-vietnámi Nemzetközi Felügyelő és Ellenőrző Bizottságában. 
 január 27. – Párizsban az Amerikai Egyesült Államok és Vietnám képviselői aláírják a békeszerződést, mely lehetővé tette, hogy az USA méltósággal kivonuljon Dél-Vietnámból, s ugyanakkor – korlátozásokkal – továbbra is támogathassa.
 január 30. – Helvécia és Kecskemét-alsó vasútállomás között évek óta a legsúlyosabb közlekedési baleset történik, amikor egy sorompó nélküli vasúti átjáróban a személyvonat a Volán autóbuszával ütközik, 35 ember életét veszti.
 január 31. – A NATO és a Varsói Szerződés 19 tagállama előzetes tárgyalásokat kezd Bécsben a haderők csökkentéséről.

Február 
 február 19. – Prága Ruzyne repülőterén leszállás közben szerencsétlenség éri az Aeroflot szovjet légitársaság TU-154-es utasszállító gépét. A 100 utas közül 34-en túlélik a katasztrófát.
 február 21.
 Izraeli vadászgépek lelőnek egy eltévedt líbiai utasszállító repülőgépet a megszállt Sínai-félsziget fölött, 113 halálos áldozatot követelve.
 Laoszban a heves harcok közepette kezdett tárgyalások fegyverszünet aláírására vezetnek a Patet Lao nemzeti felszabadítási mozgalom és a kormány között.
 február 26. – Magyar gazdasági küldöttség kezd tárgyalásokat Kanadában és az USA-ban. Több mint két évtizede nem járt ilyen magas rangú küldöttség Észak-Amerikában.
 február 28. – A lengyelországi Szczecin közelében, repülőgép-szerencsétlenség következtében életét veszti a lengyel és a csehszlovák belügyminiszter, valamint kíséretük tagjai.

Március 
 március 1. – A Fekete Szeptember nevű arab terrorista szervezet tagjai megszállják Szaúd-Arábia kartúmi követségét.
 március 2. – A bolíviai La Pazban letartóztatják Klaus Altmann üzletembert, aki a II. világháború idején Klaus Barbie néven Lyon város Gestapo-főnöke volt (a lyoni hóhér).
 március 8. – Észak-Írországban népszavazáson a lakosság 98%-a úgy dönt, hogy továbbra is Nagy-Britanniához kíván tartozni.
 március 15. – A hivatalos ünnepségeken kívül középiskolás és egyetemista diákok tüntetnek Budapesten, a Váci utcában és környékén. A "nacionalista tüntetés" miatt a rendőrség 41 tüntetőt előállít.
 március 19–20. – Az MSZMP Központi Bizottságának kultúrpolitikai munkaközössége határozatot hoz az „antimarxista, jobboldali, revizionista” Lukács-iskola ellen.
 március 22. – A csehszlovák szövetségi gyűlés ismét Ludvík Svobodát választja köztársasági elnökké.
 március 26. – Oscar-díjat nyer A Keresztapa című film. 
 március 29. – Elhagyja az utolsó amerikai katona Vietnámot.

Április 
 április 1. – Létrehozzák az Országos Testnevelési és Sporthivatalt.
 április 3. – Martin Cooper egy modern – bár meglehetősen nehéz – hordozható készülékkel kezdeményezi az első mobilhívást. (Az első mobilhívás indításakor Cooper a Motorola Kommunikációs Divíziójának igazgatója volt.)
 április 4. – A kambodzsai baloldali erők, a vörös khmerek ostromgyűrűbe zárják Kambodzsa fővárosát, Phnom Penht. Az amerikaiak 10-én légihidat létesítenek a főváros ellátására.
 április 6. – Dél-Dakotában sziú indiánok tiltakoznak a rezervátumokban uralkodó állapotok ellen. 37 napi megszállás után kiürítik Wounded Knee-t, ahol 1890-ben az indiánok utolsó tömeges mészárlására került sor.
 április 7. – A Nemzetközi Ellenőrző és Felügyelőbizottság katonai megfigyelőit Huếból Lao Bao-ba szállító helikoptert rakétatalálat éri és lezuhan, ekkor veszti életét Dylski Aurél határőr őrnagy és Cziboly Csaba tartalékos százados.
 április 10. – A Bejrútban és Szidonban végrehajtott izraeli kommandóakció során megölik a palesztin mozgalom három vezetőjét; Száeb Szalim libanoni miniszterelnök lemond, Libanon panaszt nyújt be az ENSZ-hez.
 április 30. – A Watergate-ügy miatt Washingtonban lemond Richard Kreindienst amerikai igazságügy-miniszter.

Május 
 május 7. – Tárgyalások kezdődnek Csehszlovákia és az NSZK között a kapcsolatok normalizálásáról.
 május 11.
 Felavatják az Állandó Haditengerészeti Köteléket a Csatorna Főparancsnokság (STANAVFORCHAN) alárendeltségében.
 A Bundestag elfogadja az NSZK és az NDK alapszerződését.
 május 17. – Megkezdi munkáját a Watergate-ügy kivizsgálására alakult szenátusi bizottság.
 május 25. – A NASA Föld körüli pályára juttatja a Skylab-1 űrlaboratóriumot.

Június 
 június 1. – Görögország köztársasággá alakul.
 június 7. – Willy Brandt az első német szövetségi kancellár, aki Izraelbe látogat.
 június 13. – 13 évre szóló gazdaságfejlesztési tervet fogadnak el Jugoszláviában.
 június 18. – Brezsnyev egyhetes látogatást kezd az Egyesült Államokban. Aláír több egyezményt, köztük az atomháború elkerüléséről, a SALT-II. tárgyalások gyorsításáról szóló dokumentumot.
 június 20. – 17 évi emigráció után hazatér Argentínába Juan Perón, volt köztársasági elnök.
 június 29. – Chile fővárosában, Santiagóban jobboldali puccskísérlet zajlik le, sikerét a hadsereg akadályozza meg.
 június 30. – Magyarország csatlakozik az általános Kereskedelmi és Vámegyezményhez a GATT-hoz.

Július 
 július 3–7. – Helsinkiben 33 európai ország, valamint az Egyesült Államok és Kanada részvételével lezajlik az európai biztonsági és együttműködési értekezlet első szakasza, Magyarországot Péter János külügyminiszter képviseli.
 július 10–13. – Kádár János Jugoszláviában tárgyal. 
 július 17. – Mohammad Daud Hán vezetésével államcsínyt hajtanak végre Zahir afgán sah ellen.
 július 31.–augusztus 2. – Kurt Waldheim ENSZ-főtitkár csehszlovákiai látogatása.

Augusztus 
 augusztus 18. – Az amerikaiak 44%-át nem győzi meg Nixon elnök Watergate-magyarázata.
 augusztus 29. – Elsüllyed a telefonkábelt fektető Pisces III mélytengeri tengeralattjáró.
 szeptember 1. – A csehszlovákiai Liptószentmiklóson megkezdi működését a Csehszlovák–Szovjet Barátság Katonai Műszaki Főiskola, amelynek szervezetébe integrálják a már működő katonai középiskolát is; ugyanakkor Kassán megalakul a Szlovák Nemzeti Felkelés Légierő Katonai Akadémia, Turócszentmártonon a Katonai Vezetési és Műszaki Főiskola, valamint a Hadtáp és Technikai Biztosítás Katonai Főiskola Zsolnán.

Szeptember 
 szeptember 3. – Nixon elnök Henry Kissingert nevezi ki külügyminiszternek.
 szeptember 11. – Chilében katonai puccs megdönti Salvador Allende szocialista elnök rendszerét, az államfőt meggyilkolják.
 szeptember 14. – Chilében Augusto Pinochet tábornok irányításával kezdetét veszi a katonai kormányzás. (Számos ellenzékit agyonlőnek, másokat megkínoznak.)
 szeptember 18. – Mindkét német állam az ENSZ tagja lesz.

Október 
 október 6. – Egyiptom és Szíria megtámadja Izraelt, ezzel kezdetét veszi a negyedik arab-izraeli háború, a jom kippuri háború.
 október 17. – Az Arab Olajexportáló Országok Nemzetközi Szervezete az akkor zajló jom kippuri háború okán olajembargót jelentett be, mely hatására kirobbant az 1973-as olajválság.
 október 23–26. – Gustáv Husák csehszlovák pártfőtitkár látogatása jele az 1968 óta rossz jugoszláv-csehszlovák viszony javulásának.

November 
 november 11. – Aláírják az egyiptomi-izraeli fegyverszünetet.
 november 14. – Az Egyesült Királyságban Anna brit királyi hercegnő hozzámegy Mark Phillips kapitányhoz a Westminsteri apátságban (1992-ben elváltak). 
 november 26.
 Mauritánia az Arab Liga tagja lesz.
 Elkezdődik az Arab Liga kétnapos ülése, amelyen a palesztin ügy egyetlen képviselőjének a Palesztinai Felszabadítási Szervezetet ismerik el.

December 
 december 11. – Csehszlovákia és az NSZK képviselői Prágában szerződést írnak alá a két ország közötti viszony normalizálásáról. (A szerződés leglényegesebb pontja a diplomáciai kapcsolatok felvétele és az 1938-as müncheni szerződés semmissé nyilvánítása.)
 december 14. – Péter Jánost Puja Frigyes váltja a külügyminiszteri székben.
 december 20. – Bombamerénylet következtében meghal Luis Carreró Blanco spanyol miniszterelnök. A merényletért az ETA baszk titkos szervezet vállalja a felelősséget.
 december 21. – Magyarország és az NSZK diplomáciai kapcsolatot létesít.
 december 18. – VI. Pál pápa üresnek nyilvánítja az esztergomi érseki széket, és Mindszenty József bíboros-hercegprímást nyugállományba helyezi.
 december 31. – Megszűnik a forgalom a Cegléd-Tiszajenő-Vezseny közötti 32 km-es keskeny nyomtávú vasútvonalon.

Határozatlan dátumú események 
 május – Jugoszlávia jelentős kölcsönöket kap nyugati bankoktól a vasutak modernizálására.
 az év folyamán – Az Országos Vízügyi Hivatal létrehozza a Magyar Vízügyi Múzeumot.

Az év témái

Államok vezetőinek listája 1973-ban

1973 a filmművészetben

1973 az irodalomban

1973 a zenében 

 felbomlik az Illés-együttes
 megalakul az AC/DC együttes
 megalakul a KISS együttes
 megalakul a The Rubettes együttes

Fontosabb külföldi nagylemezek 

 Aerosmith: Aerosmith
 Black Sabbath: Sabbath Bloody Sabbath (december)
 King Crimson: Larks' Tongues in Aspic
 David Bowie: Aladdin Sane
 Deep Purple: Who Do We Think We Are
 Fleetwood Mac: Penguin / Mystery to Me  
 Elvis Presley: Aloha From Hawaii
 The Carpenters: Now & Then
 Emerson, Lake & Palmer: Brain Salad Surgery
 Genesis: Selling England by the Pound
 Jethro Tull: A Passion Play (július 6.)
 Elton John: Goodbye Yellow Brick Road
 Led Zeppelin: Houses of the Holy (március 28.)
 John Lennon: Mind Games
 Mike Oldfield: Tubular Bells (május 25.)
 Pink Floyd: The Dark Side of the Moon (március 24.)
 Queen: Queen (július 13.)
 The Rolling Stones: Goats Head Soup
 Bruce Springsteen: Greetings from Asbury Park, N.J.
 Wings: Band on the Run
 The Who: Quadrophenia
 Yes: Tales from Topographic Oceans
 George Harrison: Living in the Material World
 Paul McCartney: Band on the Run

fontosabb magyar nagylemezek 

 Bergendy-együttes: Hétfő
 Generál: Staféta
 Halász Judit: Kép a tükörben
 Illés-együttes: Ne sírjatok, lányok
 Koncz Zsuzsa: Jelbeszéd
 Locomotiv GT: Bummm!
 Omega: Omega V.
 Szörényi Levente: Utazás
 Képzelt riport egy amerikai popfesztiválról

1973 a közlekedésben 
 Felújítják a budapesti fogaskerekű vasút teljes pályáját és új fogaskerekű szerelvényeket vezetnek be.
 Buda, Pest és Óbuda egyesítésének centenáriumára felújítják és korszerűsítik a budai Váralagutat.
 Megkezdődik az Ikarus 280-as autóbusz sorozatgyártása, mely a '70-es és '80-as években a világ csuklós autóbusz termelésének a ⅔-át tette ki.

1973 a tudományban

1973 a légi közlekedésben

1973 a vasúti közlekedésben

1973 a sportban 

 Jackie Stewart (Tyrrell) megnyeri harmadik Formula–1-es világbajnoki címét, majd a szezon végén visszavonul.
 május 28. – Az Indy 500-at lefújják, miután 12 autó összetörik
 A Újpesti Dózsa nyeri az NB1-et. Ez a klub 14. bajnoki címe.

1973 a jogalkotásban

Születések 

 január 4. – Greg de Vries, kanadai jégkorongozó
 január 14. – Giancarlo Fisichella, olasz autóversenyző, Formula–1-es pilóta
 február 23. – Papp Gergely, producer, riporter
 február 24. – Jordan Jovcsev, bolgár tornász
 március 3. – Matthew Marsden amerikai színész
 március 14. – Jónás Tamás magyar költő, író
 március 23. – Radulovics Bojana, válogatott kézilabdázó
 március 26. – Széles Tamás, magyar színész, szinkronszínész, díszlettervező
 április 2. – Roselyn Sánchez, énekes, dalszerző, modell, színésznő, producer és író
 április 3. – Jamie Bamber, angol színész
 április 4. – Varga Izabella, magyar színész
 április 14. – Adrien Brody amerikai színész
 április 24. – Szacsin Tendulkar, indiai krikettező
 május 19. – Kovács Áron, magyar zenész, műsorvezető
 május 22. – Nikolaj Lie Kaas, dán színész
 június 10. - Herczeg Tamás, kulturális menedzser, a színháztudományok doktora
 június 14. - Ágoston Benedek, zenész (nem ismert)
 június 18. – Eddie Cibrian, amerikai színész
 június 18. – Alexandros Papadimitriou, görög kalapácsvető
 június 20. – Tom Wlaschiha, német színész
 július 4. – Orbán János Dénes, író, költő
 július 6. – William Lee Scott, amerikai színész
 július 6. – Czuczor András, magyar közgazdász
 július 10. – Kontur András, magyar szobrász
 július 15. – Brian Austin Green, amerikai színész
 július 15. – Liptai Claudia színész
 július 29. – Stephen Dorff, amerikai színész
 augusztus 2. Ullmann Mónika színésznő
 augusztus 12. – Muktada asz-Szadr, az iraki Mahdi hadseregének vezetője
 augusztus 18. – Teremi Trixi magyar színész
 augusztus 23. – Csóka Bálint, programozó, terepfutó, úszó, Ajka Ásza 1991 
 augusztus 24. – Ele Keats (Elemy Georgescu) román származású amerikai színművész, modell és ékszertervező
 szeptember 5. – Rose McGowan, színésznő
 szeptember 12. – Paul Walker, amerikai színész († 2013)
 szeptember 13. – Kerekes Zsombor délvidéki születésű magyar válogatott labdarúgó
 szeptember 14. – Pavel Novotný, cseh labdarúgó
 szeptember 18. – James Marsden, amerikai színész
 szeptember 25. – Gyurin Zsolt színész
 október 1. - Mark Ronchetti politikus Új Mexikóban
 október 6. – Szekeres Adrien magyar énekes
 október 7. – Sami Hyypiä finn labdarúgó
 október 7. – Grigol Mgaloblisvili, grúz diplomata és politikus, Grúzia miniszterelnöke
 október 19. – Nyári Szilvia magyar színésznő
 november 2. – Szatmári Csaba, magyar labdarúgó
 november 2. – Samir Barač, horvát vízilabdázó
 november 5. – Gillányi Zsolt kenus
 november 13. – Jordan Bridges, amerikai színész
 november 21. – Fehér Adrienn EMeRTon-díjas magyar színésznő, énekesnő
 november 26. – Csehy Zoltán költő, műfordító, irodalomtörténész, kritikus
 november 26. – Elisa Casanova, olasz vízilabdázó
 november 29. - Ryan Giggs, walesi labdarúgó
 november 30. – Antal Nimród, magyar filmrendező
 december 2. – Szeles Mónika magyar származású jugoszláv, majd amerikai, 2007 tavaszától magyar állampolgárságú teniszező
 december 3. – Holly Marie Combs, amerikai színész
 december 4. – Tyra Banks amerikai szupermodell
 december 5. – Sorin Grindeanu román informatikus, szociáldemokrata párti politikus, hírközlési miniszter
 december 10. – Gabriela Spanic, venezuelai színésznő
 december 11. – Preisinger Sándor magyar labdarúgó
 december 17. – Paula Radcliffe, angol atléta (maratonfutó)
 december 25. – Christina Chiuso, olasz úszó
 december 30. – Jason Behr, amerikai színész

Halálozások 
 január 29. – Krúdy Ferenc magyar agrárpolitikus, főispán, országgyűlési képviselő, az országgyűlés alelnöke (1943–1944) (* 1883)
 január 31. – Edith Anne Robertson skót költő  (* 1883)
 február 20. – Szigeti József, hegedűművész (* 1892)
 február 25. – Friss Antal, gordonkaművész (* 1897)
 március 6. – Pearl S. Buck, író (* 1892)
 március 11. – Vlagyimir Fjodorovics Vavilov orosz gitár- és lantművész, zeneszerző (* 1925)
 április 6. – Pais Dezső nyelvész, akadémikus (* 1886)
 április 7. – Taróczy Nándor magyar katonatiszt, hírszerző (* 1874)
 április 8. – Pablo Picasso, festőművész (* 1881)
 április 25. – Frank Jack Fletcher amerikai admirális (* 1885)
 május 25. – Ubrizsy Gábor növénypatológus, mikológus, az MTA tagja (* 1919)
 június 20. – Keleti Márton, filmrendező (* 1905)
 július 10. – Schandl József, mezőgazdász, állatorvos, egyetemi tanár, MTA-tag (* 1885)
 július 13. – Mészáros Károly gépészmérnök, közlekedési miniszterhelyettes, MÁV-vezérigazgató (* 1921)
 július 20. – Bruce Lee, harcművész, színész (* 1940)
 augusztus 11. – boldogfai Farkas Dénes magyar mezőgazdász, politikus, országgyűlési képviselő (* 1884)
 augusztus 31. – John Ford, filmrendező (* 1894)
 augusztus 31. – Tek Pista, szlovén mesemondó (* 1900)
 szeptember 1. – Demjén Attila, Munkácsy-díjas festő (* 1926)
 szeptember 2. – J. R. R. Tolkien, író (* 1892)
 szeptember 11. – Salvador Allende, Chile elnöke (* 1908)
 szeptember 20. – Gömöri Pál Kossuth-díjas orvos, belgyógyász, az MTA tagja (* 1905)
 szeptember 23. – Pablo Neruda, chilei költő (* 1904)
 október 2. – Paavo Nurmi, finn atléta (* 1897)
 október 6. – Fábián Dezső, olimpiai bajnok vízilabdázó (* 1918)
 október 6. – François Cevert, korábbi francia Formula–1-es versenyző (* 1944)
 október 7. – Fodor József, költő, író, műfordító (* 1898)
 október 17. – Ingeborg Bachmann osztrák költő (* 1926)
 október 22. – Pablo Casals, katalán gordonkaművész és karmester (* 1876)
 november 9. – Almásy Imre, főként a két világháború közt aktív, majd emigrációba vonult magyar politikus, országgyűlési képviselő (* 1896)
 november 24. – Nyikolaj Iljics Kamov, szovjet repülőgéptervező (* 1902)
 október 24. – Tolnay Dezső vezérőrnagy, a Honvéd Térképészeti Intézet, majd a HM Térképész Csoport parancsnoka (* 1891)
 november 26. – John Rostill, brit zenész, (basszus)gitáros, a Shadows tagja (* 1942)
 december 1. – Dávid Ben-Gúrión, Izrael első miniszterelnöke (* 1886)
 december 16. – Károlyi Viktor magyar földbirtokos, országgyűlési képviselő (* 1902)
 december 17. - Charles Greeley Abbot, amerikai csillagász (* 1872)
 december 19. – Kardos Tibor irodalomtörténész, filológus, az MTA tagja, a magyarországi reneszánsz és humanizmus kutatója (* 1908)
 december 25. – İsmet İnönü török katona, államférfi és Törökország második elnöke (* 1884)

Források 
  
  
  
 Horváth Jenő: Évszámok könyve. Nemzeti Tankönyvkiadó, Budapest, 2001.
 Horváth Jenő (szerk.): Világpolitikai lexikon (1945-2005). Osiris Kiadó, Budapest, 2005.
 A XX. század krónikája. Officina Nova, Budapest, 1994.
 Népszabadság XXXI. évf. (1973)

Jegyzetek 

 
20. század